CELEX: 32010R0589
Language: sk
Date: 2010-07-05 00:00:00
Title: Nariadenie Komisie (EÚ) č. 589/2010 z  5. júla 2010 , ktorým sa mení a dopĺňa nariadenie Rady (EÚ) č. 53/2010, pokiaľ ide o obmedzenia výlovu piesočníc vo vodách EÚ zóny IIIa a vo vodách EÚ zón IIa a IV

6.7.2010   
            
            
               SK
            
            
               Úradný vestník Európskej únie
            
            
               L 170/7
            
         NARIADENIE KOMISIE (EÚ) č. 589/2010
   z 5. júla 2010,
   ktorým sa mení a dopĺňa nariadenie Rady (EÚ) č. 53/2010, pokiaľ ide o obmedzenia výlovu piesočníc vo vodách EÚ zóny IIIa a vo vodách EÚ zón IIa a IV
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 53/2010 zo 14. januára 2010, ktorým sa na rok 2010 stanovujú rybolovné možnosti pre určité populácie rýb a skupiny populácií rýb uplatniteľné vo vodách EÚ a pre plavidlá EÚ vo vodách, v ktorých sa vyžaduje obmedzovanie výlovu (1), a najmä na jeho článok 5 ods. 3,
   keďže:
   
               (1)
            
            
               Obmedzenia výlovu piesočníc v zónach ICES IIa a IV sú ustanovené v prílohe IA nariadenia (EÚ) č. 53/2010.
            
         
               (2)
            
            
               Podľa bodu 6 prílohy IID k nariadeniu (EÚ) č. 53/2010 Komisia zreviduje celkový povolený výlov (TAC) a kvóty na rok 2010 pre piesočnice v uvedených zónach na základe odporúčania Medzinárodnej rady pre výskum mora (ICES) a Vedeckého, technického a hospodárskeho výboru pre rybné hospodárstvo (STECF).
            
         
               (3)
            
            
               STECF uvádza, že podľa vzorca ustanoveného v bode 6 prílohy IID k nariadeniu (EÚ) č. 53/2010 by TAC predstavoval až 400 000 ton.
            
         
               (4)
            
            
               Piesočnice sú zásobou rýb v Severnom mori, ktorá sa využíva spoločne s Nórskom, ale v súčasnosti s ňou obe strany nehospodária spoločne. Opatrenia ustanovené v tomto nariadení sú v súlade s konzultáciami s Nórskom podľa ustanovení schváleného záznamu záverov konzultácií o rybolove medzi Európskou komisiou a Nórskom z 26. januára 2010. V dôsledku toho by mal byť podiel Európskej únie na TAC, ktorý sa môže uloviť vo vodách EÚ zón ICES IIa a IV, stanovený na 90 % zo 400 000 ton.
            
         
               (5)
            
            
               Na základe rokovaní s Nórskom by sa malo množstvo pridelené Nórsku z podielu EÚ na TAC zvýšiť z 20 000 ton na 27 500 ton výmenou za rybolovné možnosti na iné druhy v nórskych vodách.
            
         
               (6)
            
            
               Vedecký, technický a hospodársky výbor pre rybné hospodárstvo odporúča, aby sa TAC zvýšil o 4,23 % s cieľom pokryť vody EÚ zóny ICES IIIa.
            
         
               (7)
            
            
               Príloha IA k nariadeniu (EÚ) č. 53/2010 by sa mala preto zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Príloha IA k nariadeniu (EÚ) č. 53/2010 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. júla 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 21, 26.1.2010, s. 1.
   
      PRÍLOHA
      Príloha IA k nariadeniu (EÚ) č. 53/2010 sa mení a dopĺňa takto:
      Údaje o piesočniciach vo vodách EÚ zóny IIIa a vodách EÚ zón IIa a IV sa nahrádzajú takto:
      
                  
                              Druh
                           
                           
                              :
                           
                           
                              piesočnice
                              
                                 Ammodytidae
                              
                           
                        
               
                  
                              Zóna
                           
                           
                              :
                           
                           
                              vody EÚ zóny IIIa, vody EÚ zón IIa a IV (1)
                              
                              SAN/2A3A4.
                           
                        
            
                  Dánsko
               
               
                  327 250 (2)
                  
               
               
                   
               
            
                  Spojené kráľovstvo
               
               
                  7 153 (3)
                  
               
               
                   
               
            
                  Nemecko
               
               
                  500 (4)
                  
               
               
                   
               
            
                  Švédsko
               
               
                  12 017 (5)
                  
               
               
                   
               
            
                  EÚ
               
               
                  346 920 (6)
                  
               
               
                  Analytický TAC.
                  Článok 3 nariadenia (ES) č. 847/96 sa neuplatňuje.
                  Článok 4 nariadenia (ES) č. 847/96 sa neuplatňuje.
                  Uplatňuje sa článok 5 ods. 2 nariadenia (ES) č. 847/96.
               
            
                  Nórsko
               
               
                  27 500 (7)
                  
               
            
                  Faerské ostrovy
               
               
                  2 500
               
            
                  TAC
               
               
                  376 920
               
            
         (1)  Okrem vôd do 6 míľ od pobrežných línií Spojeného kráľovstva pri ostrovoch Shetlandy, Fair a Foula.
      
         (2)  Z toho najviac 311 289 ton sa môže uloviť vo vodách EÚ zón IIa a IV. Zvyšné množstvo sa môže uloviť len vo vodách EÚ zóny ICES IIIa (SAN/*03A.).
      
         (3)  Z toho najviac 6 804 ton sa môže uloviť vo vodách EÚ zón IIa a IV. Zvyšné množstvo sa môže uloviť len vo vodách EÚ zóny ICES IIIa (SAN/*03A.).
      
         (4)  Z toho najviac 476 ton sa môže uloviť vo vodách EÚ zón IIa a IV. Zvyšné množstvo sa môže uloviť len vo vodách EÚ zóny ICES IIIa (SAN/*03A.).
      
         (5)  Z toho najviac 11 431 ton sa môže uloviť vo vodách EÚ zón IIa a IV. Zvyšné množstvo sa môže uloviť len vo vodách EÚ zóny ICES IIIa. (SAN/*03A.).
      
         (6)  Z toho najviac 330 000 ton sa môže uloviť vo vodách EÚ zón IIa a IV. Zvyšné množstvo sa môže uloviť len vo vodách EÚ zóny ICES IIIa. (SAN/*03A.).
      
         (7)  Má sa uloviť v zóne ICES IV.